ĮSAKYMAS

**DĖL ATNAUJINTO UGDYMO TURINIO ĮGYVENDINIMO IR KOORDINAVIMO KOMANDOS KAUNO RAJONO SAVIVALDYBĖJE PATVIRTINIMO**

2021 m. vasario 17 d. Nr. ĮS-353

Kaunas

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, projekto „Skaitmeninio ugdymo turinio kūrimas ir diegimas“ (09.2.1-ESFA-V-726-03-0001) 2.1.1 veikla „Savivaldybių komandų mokymai ir konsultacijos diegiant atnaujintą turinį“ ir atsižvelgdamas į Nacionalinės švietimo agentūros 2021-02-04 raštą Nr. SD-402(1.6 E) „Dėl informacinių renginių savivaldybių komandoms įgyvendinant projektą „Skaitmeninio ugdymo turinio kūrimas ir diegimas“ (09.2.1-ESFA-V-726-03-0001):

1. Tvirtinu atnaujinto ugdymo turinio įgyvendinimo ir koordinavimo komandos (toliau – Komanda) Kauno rajono savivaldybėje sudėtį:

Komandos vadovas – Jonas Petkevičius, Kauno rajono savivaldybės administracijos Kultūros, švietimo ir sporto skyriaus vedėjas.

Koordinatorius – Sondra Pakalnienė, Kauno rajono savivaldybės administracijos Kultūros, švietimo ir sporto skyriaus vyriausioji specialistė.

Nariai:

Odeta Burneikienė, Kauno r. Kulautuvos pagrindinės mokyklos direktoriaus pavaduotoja ugdymui;

Aidas Čeplevičius, Kauno r. Kulautuvos pagrindinės mokyklos direktoriaus pavaduotojas ugdymui;

Rolandas Kučiauskas, Kauno r. VšĮ VDU Ugnės Karvelis gimnazijos direktorius;

Daiva Misonienė, Kauno r. Raudondvario Anelės ir Augustino Kriauzų pradinės mokyklos direktorė;

Jūratė Pinkuvienė, Kauno r. VšĮ VDU Ugnės Karvelis gimnazijos direktoriaus pavaduotoja ugdymui;

Jovita Puidokienė, Kauno r. VšĮ VDU Ugnės Karvelis gimnazijos direktoriaus pavaduotoja ugdymui;

Laimutė Ruzgienė, Kauno rajono švietimo centro direktorė;

Jolita Velžienė, Kauno r. Kulautuvos pagrindinės mokyklos direktorė;

Rūta Žičkevičienė, Kauno r. Raudondvario Anelės ir Augustino Kriauzų pradinės mokyklos direktoriaus pavaduotoja ugdymui.

2. P a v e d u Komandai užtikrinti atnaujintų bendrųjų ugdymo programų veiksmingą diegimą Kauno rajono bendrojo ugdymo mokyklose, telkti mokyklų vadovus ir mokytojus pasirengti dirbti pagal atnaujintas bendrąsias programas, teikti mokykloms pagalbą, reikalingą sėkmingai įgyvendinant atnaujintą ugdymo turinį.

Šis įsakymas gali būti skundžiamas savo pasirinkimu Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno rūmams (A. Mickevičiaus g. 8A, LT-44312 Kaunas) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotam asmeniui dienos.

Administracijos direktorius Šarūnas Šukevičius

Parengė

Sondra Pakalnienė

2021-02-17